سری نگر ( آن لائن ) مقبوضہ کشمیر اٹ بھارتی فوج انا سم کاری آن 4 کشمیری ورنا شہید مسنو۔ مقبوضہ کشمیر اٹ کوزہ کروک آ بھارتی فوج نا ریاستی دہشت گردی نا سلسلہ برجا ئِ۔ مےڈےا رپورٹ آتا رداٹ مقبوضہ کشمیر نا ضلع آننت ناگ اٹ کوزہ کروک آ بھارتی فوج نا سرچ آپریشن اٹی 4 کشمیری ورنا تے سم کاری کرسا شہید کننگا۔ شہید مروک آ اسہ ورنا سے نا درستی راستی طارق احمد نا پن اٹ مسنے۔ بھارتی فوج علاقہ نا ہنوک و بروک آ کسر تے بند کرسا سرچ آپریشن ئِ بنا کرینے، دا وخت آ اُرا اُرا ٹی چھاپہ خلنگا او اُرا تے پٹنگا وخت اس کہ اُرا تے پٹنگ نا پد اٹ کشمیری تے زیزاریفنگ نا چرجوئی ہم برجا ئِ۔
